alexandrainst/scandi-wiki huggingface dataset:
Bolu

Bolu (gresk: Βιθύνιον Vithínion, latinsk Bithynium eller Klaudiopolis) er ein by i Tyrkia, og det administrative senteret i provinsen Bolu. Han har kring 120 000 innbyggjarar (2010).

Bolu ligg langs den gamle hovudvegen mellom Istanbul og Ankara, som klatrar over Bolufjellet. Den nye motorvegen går gjennom Bolutunnelen under byen.

Klima
Bolu har eit maritimt klima (Köppen si klimaklassifisering Cfb) med kalde og stundom snørike vintrar og varme somrar.

Kjelder

Denne artikkelen bygger på «Bolu» frå ,  den 24. august 2012. 
 oppgav desse kjeldene:

Bakgrunnsstoff 
 Bilete av byen

Busetnader i provinsen Bolu
Byar i Tyrkia
Stader i Tyrkia frå gresk antikk
Romerske stader i Tyrkia
Derince

Derince er ein hamneby og eit distrikt i provinsen Kocaeli i Tyrkia.

Kjelder
Denne artikkelen bygger på «Derince» frå ,  den 24. august 2012.  
 

Busetnader i provinsen Kocaeli
Byar i Tyrkia
Hamnebyar ved Marmarahavet
Turgutlu

Turgutlu er ein stor by og eit distrikt i provinsen Manisa i Egearregionen i Tyrkia. Byen har kring 115 000 innbyggjarar (2009) og ligg 68 meter over havet. Distriktet er det største i provinsen etter Manisa. 

Byen vert stundom kalla Kasaba, som berre tyder «byen».

Kjelder
Denne artikkelen bygger på «Turgutlu» frå ,  den 24. august 2012.  
 

Busetnader i provinsen Manisa
Byar i Tyrkia
Bandırma

Bandırma (frå gresk Πάνορμος, Panormos) er ein by nordvest i Tyrkia med 115 000 innbyggjarar (2009). Han ligg ved Marmarahavet og er eit distrikt i provinsen Balıkesir.

Byen er eit handelssenter og har ei hamn som vert nytta til handel mellom Istanbul og Izmir. Det er jordbruk i området kring byen.

Byen har veg- og jernbanesamband til andre store byar og Balıkesir ligg 90 km unna, Istanbul er 100 km nordaustover, Bursa 100 km mot aust, İzmir 270 km sørvest og Canakkale 170 km vestover.

Kjelder

Denne artikkelen bygger på «Bandırma» frå ,  den 24. august 2012. 
 oppgav desse kjeldene:

Bakgrunnsstoff
Offisiell heimeside 

Byar i Tyrkia
Kystbusetnader i Tyrkia
Busetnader i provinsen Balıkesir
Telthus

Telthus er nemninga på eit militært lagerhus for lokale avdelingar i mobiliseringshæren. Telthusa, som er knytte til hærordninga av 1628, var som oftast plassert på sentrale plassar i bygda, og låg difor vanlegvis attmed kyrkja. I Oslo har ei gate, Telthusbakken, fått namn etter eit telthus som låg attmed Gamle Aker kyrkje.

Telthusa vart mykje like kvarandre. Dei var bygde i tre og hadde likskap med den bygningstypen som vert kalla stabbur, men var i to høgder. Mange telthus er teke vare på og plassert på museum, mellom anna på Maihaugen på Lillehammer og Glomdalsmuseet i Elverum.

Hustypar
Lagerbygningar
Nazilli

Nazilli er den nest største byen i provinsen Aydın ved Egearregionen vest i Tyrkia, 47 km aust for byen Aydın, langs vegen til Denizli. Byen har kring 110 000 innbyggjarar (2010)

Nazilli ligg ved elva Menderes, den største elva i Egearregionen. 

Byen var eit senter for veving og det vart derfor planta bomull i området. Under den tyrkiske sjølvstendekrigen vart Nazilli okkupert av greske styrkar og frigjort den 5. september 1922.

Kjelder
Denne artikkelen bygger på «Nazilli» frå ,  den 24. august 2012. 
 oppgav desse kjeldene:

Busetnader i provinsen Aydın
Byar i Tyrkia
Kırşehir

Kırşehir, tidlegare Mokissos (Μοκισσος på gresk) og Justinianopolis, er ein by i Tyrkia. Han er det administrative senteret i provinsen Kırşehir. Byen har kring 105 000 innbyggjarar (2009)

Historia til Kırşehir gåt attende til hettittane. Kırşehir var tidlegare kjend som Parnassos eller Mokissos. Romarane kalla byen Macissus, og etter byen vart gjenoppbygd av den austromerske keisaren Justinian (527-565), fekk han namnet Justinianopolis. Dette namnet hadde han til tyrkarane tok byen i 1071 og gav han det noverande namnet. 

Kemal Atatürk vitja byen i 1921 og 1931.

Klima
Kırşehir har eit kontinentalklima (Köppen si klimaklassifisering Dsa) og halvtørt klima (Köppen si klimaklassifisering BSk), med kalde og snørike vintrar og varme og tørre somrar. Det er mest vanleg med regn om våren og hausten.

Kjelder
Denne artikkelen bygger på «Kırşehir» frå ,  den 24. august 2012. 
 oppgav desse kjeldene:

Bakgrunnsstoff
 Offisiell nettstad 
 Kommunen si offisielle nettside

Byar i Tyrkia
Busetnader i provinsen Kırşehir
Romerske stader i Tyrkia
Niğde

Niğde er ein liten by og administrasjonssenter i provinsen Niğde i regionen Sentral-Anatolia i Tyrkia. Han har kring 110 000 innbyggjarar (2010) og ligg 1300 meter over havet.

Byen ligg mellom dei vulkanske Melandizfjella, med stratovulkanen Hasan nær byen Aksaray i nord og Niğdemassivet i søraust og sør.

Området har vore busett sidan hettittane var her. Tidleg i mellomalderen vart han kalla Magida.

Klima
Niğde har eit halvtørt klima. Niğde har varme og tørre somrar og kalde og snørike vintrar.

Kjelder

Denne artikkelen bygger på «Niğde» frå ,  den 24. august 2012. 
 oppgav desse kjeldene:

Bakgrunnsstoff
 Offisiell nettstad 
 Kommunen si offisielle nettside

Byar i Tyrkia
Kappadokia
Busetnader i provinsen Niğde
Kolonihage

Kolonihage eller parsellhage er ei samling teigar, kalla parsellar, på kommunal eller privat grunn i eller i nærleiken av byar, og som skal nyttast av bybuarar i bustadblokker som hagar til å dyrke frukt og grønsaker i, og til rekreasjon. I Noreg er nemninga kolonihage oftast knytt til slike samlingar av teigar der det er lov til å setje opp ei lita hytte på kvar teig, medan ein parsellhage ikkje skal ha bygningar på teigane.

I kolonihagene har eigarar eller brukarar av teigane sams ansvar for felllesområda og fellesbygningane, men eineansvar for sin eigen teig i samsvar med dei føresegnene som gjeld for heile området.

Sjå òg
Hage

Hagebruk
Zonguldak

Zonguldak is a city og administrasjonssenter i provinsen Zonguldak in the Svartehavet region i Tyrkia. It was established in 1849 as a port town for the nearby coal mines in Ereğli og the coal trade remains its main economic activity. According to the 2009 census, Zonguldak har eit population of 108,792. The current Maior is İsmail Eşref, representing the CHP.

Klima
Zonguldak har eit maritimt klima (Köppen si klimaklassifisering: Cfb); med nedbør fordelt jamt utover året. Somrane er varme og fuktige, og normaltemperaturen er kring 21°C i juli og august. Vintrane er kjølige og fuktige, og normaltemperaturen er kring 6 °C in januar og februar. 

Det er forholdsvis vanleg med snø mellom desember og mars, og snøen ligg gjerne ei veke eller to. 

Vasstemperaturen er som langs heile den tyrkiske svartehavskysten låg og svingar mellom 8° og 20°C gjennom året.

Kjelder
Denne artikkelen bygger på «Zonguldak» frå ,  den 24. august 2012. 
 oppgav desse kjeldene:

Byar i Tyrkia
Busetnader i provinsen Zonguldak
Tyrkiske hamnebyar ved Svartehavet
Busetnader grunnlagde i 1849
Kystbusetnader i Tyrkia
Ceyhan

Ceyhan er ein by søraust i Tyrkia med kring 105 000 innbyggjarar (2010) og er den nest største byen i provinsen Adana etter hovudstaden Adana. Ceyhan er eit trafikknutepunkt for olje- og naturgass frå Midtausten, Sentral-Asia og Russland. Han ligg ved Ceyhan-elva, som han er kalla opp etter, sentralt i Çukurova, 43 km aust for Adana. Ceyhan-elva er demd opp ved Aslantas for å regulere flaumvatn og gje kunstigvatn for det vesle nedslagsfeltet kring Ceyhan.

Transportterminalen ved Ceyhan er endepunktet til Baku–Tbilisi–Ceyhan-røyrleidninga som fraktar råolje frå Kaspihavet gjennom Aserbajdsjan og Georgia, og går inn i Tyrkia i nordaust. Røyrleidninga stod ferdig i mai 2005. Ceyhan-terminalen er endestasjon for Kirkuk-Ceyhan-oljerøyrleidninga og den planlagdeSamsol-Ceyhan-røyrleidninga.

Kjelder
Denne artikkelen bygger på «Ceyhan» frå ,  den 24. august 2012.  
 

Çukurova
Byar i Tyrkia
Busetnader i provinsen Adana
Karabük

Karabük er ein by og det administrative senteret i provinsen Karabük i Svartehavsregionen i Tyrkia. Byen har kring 110 000 innbyggjarar (2009). Byen ligg 354 meter over havet.

Karabük er hovudstad i ein av dei nyaste provinsane i Tyrkia og ligg kring 200 km nord for Ankara, 115 km frå Zonguldak og 113 km frå Kastamonu. Fram til 1995 var han ein del av Zonguldak. Han vart bygd i 1930-åra som eit senter for jern- og stålindustrien i Tyrkia. Karabük ligg nær elva Filyos.

Klima
Karabük har eit fuktig subtropisk klima med varme og fuktige somrar og kjølige og våte vintrar.

Kjelder

Denne artikkelen bygger på «Karabük» frå ,  den 24. august 2012. 
 oppgav desse kjeldene:

Bakgrunnsstoff
Offisiell nettstad for distriktet 

Byar i Tyrkia
Busetnader i provinsen Karabük
Siverek

Siverek er ein by og eit distrikt søraust i Tyrkia i provinsen Şanlıurfa. Han har kring 105 000 innbyggjarar (2009). 

Siverek ligg i provinsen Şanlıurfa, men ligg geografisk nærare storbyen Diyarbakır (kring 83 km). I Det osmanske riket høyrte Siverek til provinsen Diyarbakır, og innbyggjarane i Siverek er sjølv i dag motvillige til å vere ein del av Şanlıurfa.

På landsbygda kring byen bur det hovudsakleg etniske kurdarar.

Kjelder

Denne artikkelen bygger på «Siverek» frå ,  den 24. august 2012. 
 oppgav desse kjeldene:

Bakgrunnsstoff
 Nettsida til guvernøren
 Siverek

Byar i Tyrkia
Busetnader i provinsen Şanlıurfa
Robert Muchamore

Robert Kilgore Muchamore () er ein engelsk forfattar frå London som skriv bøker for ungdom.

Muchamore er best kjend for bøkene i CHERUB-serien. CHERUB er ein etterretningsorganisasjon som rekrutterer foreldrelause born og ungdomar. Etter eit rekruteringskurs kan agentane take del i ulike, til dels farlege, oppdrag. Hovudpersonen i handlingane er James Adams.

Dei første bøkene i denne serien er omsett til nynorsk.

 Rekrutten (The Recruit, 2004)
 Kokainkongen (Class A, 2004)
 Flukta (Maximum Security, 2005)
 Drapet (The Killing, 2005)
 Heilag galskap (Divine Madness, 2006)
 Mennesket og dyret (Man vs Beast, 2006)
 Slått ut (The Fall, 2006)
 Gjengkrigen (Mad Dogs, 2007)
 Søvngjengaren ('Sleepwalker), 2008 
 Generalen (The General), 2008
 Brigands MC (Brigands MC), 2009
 Monsterbølgja (Shadow Wave), 2010

Ein annan serie som Muchamore skriv er Henderson's Boys. Den handlar om starten av CHERUB, under den andre verdskrigen. Han skriv stadig nye bøker i denne serien. 

Robert skriv også bøker om marsvinet adventador som har spesialisert seg på å reparere stolene TV-ar ettersom de andre kompisane hans stel dei. 
 
KjelderDenne artikkelen bygger på «Robert Muchamore» frå ,  den 24. august 2012.  Denne artikkelen bygger på «Robert Muchamore» frå ,  den 24. august 2012.''  

Engelskspråklege forfattarar
Engelske forfattarar
Forfattarar frå London
Britiske barnebokforfattarar
Akhisar

Akhisar (osmansk-tyrkisk اقحصار) er eit distrikt og ein by i provinsen Manisa i Egearregionen vest i Tyrkia. Akhisar er òg den antikke byen Thyatira eller Thyateira.

Byen har ei historie som går attende til 3000 fvt. og har vore eit travelt handelssenter med ei strategisk plassering ved fleire viktige vegar i antikken og mellomalderne. Det var ein av dei første byane i verda der det vart brukt pengar. I Akhisar låg òg ein av Dei sju openberringskyrkjene. Byen er òg nemnd i Bibelen som Thyateira. 

I dag er Akhisar framleis eit handels- og forretningssenter i regionen. Kring 10 % av tobakkproduksjonen i Tyrkia vert gjort her. Her vert òg dyrka oliven og produsert olivenolje.

Kjelder
Denne artikkelen bygger på «Akhisar» frå ,  den 24. august 2012.  
 

Byar i Tyrkia
Arkeologiske funn i Tyrkia
Busetnader i provinsen Manisa
Thyatira

Thyateira eller Thyatira er det antikke namnet på den tyrkiske byen Akhisar. Han ligg langt vest i Tyrkia, sør for Istanbul, kring 80 km frå Middelhavet. 

Byen heitte først Pelopia (gresk Πελοπία), men vart kalla Thyateira (Θυάτειρα) av kong Selevkos I Nikator i 290 fvt. Han var i krig med Lysimakhos då han fekk vite at kona hadde fødd han ei dotter. I følgje Stefanos av Byzantium kalla han byen «thuateira» frå gresk «θυγατήρ» (thugater), som tyder «dotter», men det er meir truleg at det er eit eldre lydisk namn. I antikken låg Thyatira på grensa mellom Lydia og Mysia. Han var kjend for farging og var eit senter for indigohandel. Ein har mellom anna funne inskripsjonar i ruinane av den antikke byen som syner til farging. 

I tidleg kristendom var det ei viktig kristen kyrkje i Thyateira, nemnd som ei av Dei sju openberringskyrkjene i Johannes’ openberring. I følgje Openberringa skal ei kvinne kalla Jesabel ha kalla seg sjølv profeti Tyatira, «men som med læra si lokkar tenarane mine til å driva hor og eta avgudsoffer».

Kjelder
Denne artikkelen bygger på «Thyatira» frå ,  den 24. august 2012. 
 oppgav desse kjeldene:

Byar i den greske antikken
Stader i Tyrkia frå gresk antikk
Lydia
Mysia
Romerske stader i Tyrkia
Stader i Bibelen
Provinsen Manisa
Lüleburgaz

Lüleburgaz (thrakisk Bergula, bulgarsk Люлебургас eller Беркулен, gresk Αρκαδιούπολις/Αρκαδιούπολη) er ein by og eit distrikt i provinsen Kırklareli i Marmararegionen i Tyrkia. Byen har 100 000 innbyggjarar (2010) og den største byen i provinsen. 

Lüleburgaz er kjend for moskeen og brua frå 1500-talet, begge kalla opp etter storvesiren Sokollu Mehmet Paşa og visstnok teikna av den kjende arkitekten Mimar Sinan.

Kjelder
Denne artikkelen bygger på «Lüleburgaz» frå ,  den 24. august 2012.  
 

Busetnader i provinsen Kırklareli
Byar i Tyrkia
Karadeniz Ereğli

Karadeniz Ereğli er ein by og eit distrikt i provinsen Zonguldak i Tyrkia, ved kysten av Svartehavet ved munningen av elva Kılıçsu. Byen har kring 100 000 innbyggjarar (2010). 

Erdemir, det største stålverket i Tyrkia, ligg i Ereğli. Han har ei stor naturleg hamn. 

I antikken vart byen kalla Heraklea Pontika etter den greske sagnhelten Herakles. Det tyrkiske namnet tyder 'Ereğli ved Svartehavet'.

Kjelder

Denne artikkelen bygger på «Karadeniz Ereğli» frå ,  den 24. august 2012. 
 oppgav desse kjeldene:

Byar i den greske antikken
Hamnebyar i Tyrkia
Busetnader i provinsen Zonguldak
Kystbusetnader i Tyrkia
Heraklea Pontika

Heraklea Pontika (gresk Ἡράκλεια Ποντική Hērakleia Pontikē, dagens Karadeniz Ereğli i provinsen Zonguldak i Tyrkia ved Svartehavet) er ein antikk by ved kysten av Bithynia i Vesleasia, ved munningen av elva Lykos. Han vart grunnlagd av den greske bystaten Megara kring 560-558 fvt. og vart kalla opp etter Herakles som grekarane trudde gjekk ned i underverda ved ei grotte nær eit nes ved byen, Kapp Baba.

Kjelder
Denne artikkelen bygger på «Heraclea Pontica» frå ,  den 24. august 2012. 
 oppgav desse kjeldene: 

Byar i den greske antikken
Stader i Tyrkia frå gresk antikk
Bithynia
Busetnader grunnlagde på 500-talet fvt.
Ağrı

Ağrı, tidlegare Karaköse og (før 1919) Karakilise, er administrasjonssenter i Tyrkia i Ağrı, nær grensa til Iran. Folkesetnaden i Ağrı består hovudsakleg av aserbajdsjanarar, kurdarar og tyrkarar. Byen har kring 100 000 innbyggjarar (2009). 

Fjellet Ararat ligg 90 km sør for byen, nær Doğubeyazıt.

Klima
Ağrı har eit fuktig kontinentalklima (Köppen si klimaklassifisering: Dfb) med store temperatursvingingar frå sommaren og vinteren. Somrane er forholdsvis korte, men varme med kjølige netter. Den normale makstemperaturen i august er 30 ºC. Vintrane er særs kalde og den normale minimumstemperaturen i januar er -16 ºC. Temperaturen når vanlegvis -40 ºC kvar vinter. Det snør ein god del om vinteren, og snøen ligg kring fire månader kvart år. Varmerekorden i byen er 37,6 °C den 31. juli 2000. Kulderekorden i Ağrı er -45,6 °C den 20. januar 1972.

Kjelder

Denne artikkelen bygger på «Ağrı» frå ,  den 24. august 2012. 
 oppgav desse kjeldene:

Busetnader i provinsen Ağrı
Byar i Tyrkia
Polatlı

Polatlı (tidlegare gammalgresk Γορδιον, Gòrdion og latinsk Gordium) er ein by og eit distrikt i provinsen Ankara i Sentral-Anatolia i Tyrkia, 80 km vest for Ankara, langs vegen til Eskişehir. Byen har 100 000 innbyggjarar (2010). Byen ligg 850 meter over havet.

Kjelder

Denne artikkelen bygger på «Polatlı» frå ,  den 24. august 2012. 
 oppgav desse kjeldene:

Bakgrunnsstoff
 Offisiell nettstad 
 Kommunen si offisielle nettside 

Busetnader i provinsen Ankara
Byar i Tyrkia
Rize

Rize (Gresk: Ριζούντα, Rizounda)  er administrasjonssenter i provinsen Rize nordaust i Tyrkia ved kysten av Svartehavet. Byen har kring 95 000 innbyggjarar (2009)

Rize er eit senter for tedyrking i området.

Klima
Rize har ei blanding av maritimt og fuktig subtropisk klima (Köppen si klimaklassifisering: Cfb/Cfa) med varme somrar og kjølige vintrar. Snøfall er forholdsvis vanleg mellom desember og mars. Rize og den austlege delen av svartehavskysten har mest nedbør i heile Vest-Asia med ein årleg normalnedbør på 2500 mm. Det kjem mest nedbør seint på hausten. Vasstemperaturen er som langs heile den tyrkiske svartehavskysten låg og svingar mellom 8 og 20 ºC gjennom året.

Kjelder
Denne artikkelen bygger på «Rize» frå ,  den 24. august 2012. 
 oppgav desse kjeldene:

Byar i Tyrkia
Busetnader i provinsen Rize
Byar i den greske antikken
Tyrkiske hamnebyar ved Svartehavet
Kystbusetnader i Tyrkia
Uburen

Uburen er ein karakteristisk fjellformasjon ved Forsand i Sandnes kommune i Rogaland. Fjellet ligg nord for Høgsfjorden, like aust for innløpet til Lysefjorden. Etter tradisjonen kjem namnet av at ein her kvitta seg med uønskte barn.

Uburens høgaste punkt ligg 440 meter over havet, men turstien går ut til ein noko lågare topp lengst ute, der fjellveggen stuper ned mot Høgsfjorden og Forsand. Her er det flott utsikt over ytre Ryfylke på klåre dagar. Stien startar på ein gamal anleggsveg frå dei tider då Lyse Energi bygde fjordspenn frå Uburen og over Høgsfjorden.

Kjelder 
 Uburen - Topptur med dyster forhistorie

Fjell i Sandnes
Den bulgarske olympiske komitéen

Den bulgarske olympiske komitéen (BOK; bulgarsk Български олимпийски комитет, БОК, Balgarski olimpiyski komitet, BOK) er ein ikkje-ideell organisasjon som fungerer som den nasjonale olympiske komitéen til Bulgaria og er ein del av Den internasjonale olympiske komitéen (IOK). Komitéen vart skipa i 1923, men vart ikkje anerkjend før i 1924. Han var oppløyst i ein periode mellom 1944 og 1952.

Kjelder

B
 
Skipingar i 1923
Elektrisk polarisasjon

Elektrisk polarisasjon (òg kalla polarisasjonstettleik eller berre polarisasjon) er i klassisk elektromagnetisme eit vektorfelt som uttrykker tettleiken til permanent eller indusert elektrisk dipolmoment i eit dielektrikum. Når eit dielektrikum vert plassert i eit ytre elektrisk felt, får molekyla i stoffet ei telektrisk dipolmoment og dielektrikumet vert sagt å vere polarisert. Det elektriske dipolmomentet indusert per volumeining av dielektrikumet er kalla den elektriske polarisasjonen av dielektrikumet.

Polarisasjonen skildrar òg korleis eit stoff reagerer på eit elektrisk felt, samt måten materialet endrar det elektriske feltet, og kan nyttast til å rekne ut kreftene som kjem av desse vekselverknadane. Det kan samanliknast med magnetisering, som er målet på tilsvarande reaksjon for eit stoff i eit magnetfelt i magnetisme. SI-eininga for elektrisk polarisasjon er coulomb per kvadratmeter, og symbolet for polarisasjonen er ein vektor P.

Definisjonen

Den elektriske polarisasjonen P er definert som midla elektrisk dipolmoment p per volumeining V av eit dielektrikum:

som kan tolkast som eit mål på kor innretta dipolane er i eit område av stoffet.

Sjå òg

Krystallstruktur
Elektret

Kjelder
Denne artikkelen bygger på «Polarization density» frå ,  den 24. august 2012. 
 oppgav desse kjeldene:

Elektriske og magnetiske felt i stoff
Elektrisk resonans

Elektrisk resonans syner til elektriske svingingar som skjer i ein elektrisk krins som har etter måten liten indre demping. Resonans oppstår når den kapasitive og den induktive delen av ein impedans annullerer kvarandre, noko som skjer når

der  er den induktive impedansen og  er den kapasitive impedansen. Krinsen resonerer da med ein dempa resonansfrekvens 

der

 
er den udempa resonansfrekvensen, òg kalla «naturleg resonansfrekvens», eller «eigenfrekvens» og  er den sokalla dempingsfaktoren, som er relatert til -verdien som . Både passive og aktive krinsar kan resonera.

Resonante krinsar vert nytta i samband med filter, som inngår i til dømes i radiosendarar og mottakarar.

Referansar 

Elektronikk
Filterteori
Synthesizerar
Sosiale medium

Sosiale medium er medium (kanalar eller plattformer) som ved hjelp av nettbasert teknologi (Internett og mobiltelefon) opnar for interaksjon mellom to eller fleire menneske (brukarar). 

Ein definisjon av sosiale medium er ei gruppe internettbaserte applikasjonar som byggjer på det ideologiske og teknologiske grunnlaget til Web 2.0, og som tillet skaping og utveksling av brukargenerert innhald. Med interaksjon mellom brukarane meiner ein mellom anna deling, vurdering (rating) og tagging, eller å poste kommentarar til bilete, artiklar eller anna innhald og informasjon hjå andre brukarar. 

Døme på sosiale medium er nettsider som Facebook, Twitter, Google+, LinkedIn, ResearchGate, YouTube, MySpace, Gowalla, men også spel via spelkonsollar (t.d. PlayStation, Xbox, Nintendo eller andre web-baserte spelplattformer og spelkanalar), wikiar, blogging, vlogging og crowdsourcing. Sosiale medium blir i hovudsak drifta på reklamebasert verksemd.

I motsetnad til tradisjonelle medium (TV, avis, radio) er det brukarane som set føringa for kva innhaldet skal vere, og ikkje ein overordna aktør/avsendar. Sosiale medium er framheva som eit viktig middel for at motstandsrørsle skal nå fram i autoritære statar. Dette har vore nemnt som eit viktig trekk ved Den arabiske våren og oppstanden i Iran etter valet i 2009. Like viktig er det at autoritære statar har tilpassa seg den nye medieverda, og har nytta sosiale medium for å identifisere demonstrantar og det er innført innfløkt sensur.

Kjelder 
Denne artikkelen bygger på «Sosiale medier» frå ,  den 24. august 2012.

Referansar

Bakgrunnsstoff 

 Museum of Social Media

Nettsamfunn
Tildelingar av Medaljen for edel dåd

Lista over tildelingar av Medaljen for edel dåd omfattar mottakarar av Medaljen for edel dåd som er ei norsk utmerking for redningsdåd stifta i 1885. Lista dekker tildelingar i både gull og sølv sidan 1905 og er ikkje komplett. 

Oversikta er i hovudsak basert på informasjon trykt i Statskalenderen, der det varierer kva opplysingar som er gitt. Utanlandske mottakarar er ikkje alltid oppgitt og lista er supplert med opplysningar frå pressa. Nasjonalitet er i nokre høve basert på skipet si heimehamn.

Frå 1966 spesifiserer ikkje Statskalenderen om medaljen er tildelt i gull eller sølv. Desse tildelingane er lagt inn som sølvmedaljar. Frå 1976 er heller ikkje norske mottakarar sitt namn nemnd i Statskalenderen, berre talet på utdelingar sidan førre utgåve. Statskalenderen opplyser at to tildelingar fann stad i 1977, men berre eit namn er identifisert ved medieomtale.

Medaljen for edel dåd er ei anna utmerking enn Forsvarets Medalje for Edel Dåd (stifta 1982) og Medaljen for redningsdåd til sjøs (stifta 1978). Lista omfattar ikkje tildelingar av desse medaljane.

Mottakarar sidan 1903

Kjelder 

norske ordenar og medaljar
Salihli

Salihli er ein stor by og eit distrikt i provinsen Manisa i Egearregionen i Tyrkia. Byen har 95 000 innbyggjarar (2009). Han ligg langs hovudvegen mellom İzmir og Ankara i fjellsida til fjellet Bozdağ og langs elvesletta til Gediz Nehri. Byen ligg 125 meter over havet. 

Salihli har middelhavsklima. 24 km nord for byen ligg Demirköprüdemninga, nytta for kunstig vatning og som flaumvern.

Kjelder

Denne artikkelen bygger på «Salihli» frå ,  den 25. august 2012. 
 oppgav desse kjeldene:

Bakgrunnsstoff
 Salihli kommune
  Styresmaktene i Manisa

Busetnader i provinsen Manisa
Byar i Tyrkia
Ereğli

Ereğli er ein by og distrikt i provinsen Konya i Sentral-Anatolia i Tyrkia. Byen har 95 000 innbyggjarar (2009).

Byen heitte i antikken Heraklea Kybistra og var noko viktig i hellenistisk tid på grunn av plasseringa nær Dei kilikiske portane. Han vart meir enn ein gong plyndra av arabarabe på veg inn i Vesleasia. Under det første krosstoget var det åstaden for eit tapt slag for 15 000 mann leia av grev Vilhelm II av Nevers, som gjorde krossfararane svake på veg til Antakya. Han vart tyrkisk (seldsjukkane) på 1000-talet.

Kjelder
Denne artikkelen bygger på «Ereğli» frå ,  den 25. august 2012. 
 oppgav desse kjeldene:

Bakgrunnsstoff
 Offisiell nettstad  
 Kommunen si offisielle nettside 

Busetnader i provinsen Konya
Byar i Tyrkia